text: Ellen Trane vred på kulturminister
  09 oktober 2012 kl. 08.57
  Museet for Religiøs Kunst i Lemvig har fået nej til støtte. Det er politisk ordfører for Venstre Ellen Trane Nørby vred over. Hendes mor Merete Nørby sidder i bestyrelsen.
  Ellen Trane Nørby føler sig dårligt behandlet af kulturminister Uffe Esbæk, skriver BT.
  Uffe Elbæk havde lovet at undersøge den konkrete sag om afslaget til museet i Lemvig og derefter vende tilbage til Ellen Trane. Det skete imidlertid aldrig.
  Nu har Ellen Trane Nørby sendt i alt 696 spørgsmål til Kulturministeriet om, hvorfor andre museer godt kan få statens støtte.
  Ellen Trane Nørby afviser over for BT, at hun har engageret sig så massivt i sagen pga. moderens bestyrelsespost i museet.
  - Nej, det er det sådan set ikke. Første gang jeg kendte til de problemer Museet for Religiøs Kunst havde, da sad min mor ikke i bestyrelsen, siger Ellen Trane til BT. 
  Museet i Lemvig mister sin statsstøtte på 800.000 kr.
  